

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/20-16/42

URBROJ: 251-13-81-3/017-21-9

Zagreb, 16.8. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 3831, k.o. Peščenica, u Zagrebu, Lonjička 1, nepoznatog vlasnika, temeljem članka 34. stavka 3. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Nepoznatom vlasniku određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će nepoznatog vlasnika u postupku uklanjanja ruševine zgrade na k.č.br. 3831, k.o. Peščenica, u Zagrebu, Lonjička 1, dok se vlasnik ili osoba ovlaštena za njegovo zastupanje ne pojavi u postupku, odnosno dok vlasnik u pisanom obliku odredi osobu ovlaštenu za zastupanje.

**3.** Protiv ovog zaključka nije dopuštena žalba.

**Obrazloženje**

Komunalni redar očevidom dana 30.5.2020. godine, u 11,25 sati, utvrdio je da se na k.č.br. 3831, k.o. Peščenica, u Zagrebu, Lonjička 1, nalazi ruševina zgrade, prizemnica s jednom etažom, površine cca 100,00 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u dopis GRADSKOG UREDA ZA UPRAVLJANJE IMOVINOM GRADA KLASA: 944-01/20-01/679 od 22.10.2020. godine, utvrđeno je da je djelomičnim rješenjem KLASA:UP/I-942-02/05-011/32 od 7.5.2018. godine, utvrđeno pravo vlasništva Republike Hrvatske na poslovnom prostoru u uličnom prizemlju površine 57,42 m2. Protiv navedenog rješenja punomoćnica Grada Zagreba izjavila je žalbu te je po istoj spis predmeta dostavljen drugostupanjskom tijelu na daljnje postupanje. Također je u navedenom postupku Republika Hrvatska proširila zahtjev na način da je zatražila utvrđenje prava vlasništva i na prostoru na katu predmetnog objekta u Zagrebu, Lonjička 1, o čemu još nije donijeta odluka.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u dopis MUP-a KLASA:220-01//21-02/629 od 10.6.2021. godine, utvrđeno je da u zgradi Lonjička 1, u Zagrebu, unatrag pet godina niti jedna osoba nije imala prijavljeno prebivalište niti boravište.

Dana 28.5.2021. godine, godine, sastavljen je zapisnik sa Željkom Matijašecom, Zagreb, Vitezićeva 1C, punomoćnikom GRADA ZAGREBA, Trg Stjepana Radića 1, Zagreb, koji je na zapisnik izjavio da se vještačenjem stručne osobe utvrdi status ruševnosti zgrade te da se nalaz dostavi i Republici Hrvatskoj na očitovanje.

Zapisnik je sastavljen bez prisutnosti punomoćnika odnosno zakonskog zastupnika REPUBLIKE HRVATSKE, je se isti nije odazvao na raspravu po pozivu koji je propisano uručen.

Budući je punomoćnik GRADA ZAGREBA, na zapisnik izjavio se vještačenjem stručne osobe utvrdi status ruševnosti zgrade, a zakonski zastupnik REPUBLIKE HRVATSKE se nije odazvao na raspravu 28.5.2021. godine, niti se očitovao o stanju zgrade, na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva, dipl.ing.građ., stalni sudski vještak za graditeljstvo i procjenu nekretnina, dostavila je Stručno mišljenje sudskog vještaka o stanju ruševnosti zgrade na k.č.br. 3831, k.o. Peščenica, u Zagrebu, Lonjička 1, u kome se navodi:

Vrši se analiza zgrade temeljena na članak 52. stavak 4. Zakona o građevinskoj inspekciji i koji glasi: "Ruševina zgrade u smislu stavka 1. ovoga članka su ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina. "Svaka zgrada prilikom uporabe mora zadovoljiti "Temeljne zahtjeve za građevinu sukladno odredbama Zakona o gradnji NN 153/13, 20/17, 39/19, 125/19)": Na zgradi su vidljiva oštećenja krovne konstrukcije. Na zgradi su vidljiva oštećenja krovne konstrukcije. Zabatni zid krovišta smješten prema susjedu i koji se nalazi na međi je oštećen do razine padanja dijelova zida u susjedovo dvorište, crijep je dijelom izvan svog ležišta tako da postoji mogućnost padanja na javnu površinu gdje prolaze pješaci i gdje se parkiraju vozila s mogućnošću povrede ljudi i oštećenja tuđe imovine. Na zgradi su vidljiva oštećenja fasade sa koje opadaju dijelovi fasade na javnu površinu i privatne posjede u vlasništvu trećih osoba jer je zgrada ugrađena građevina s zidovima naslonjenim na međe. Prozorska krila na katu ne postoje tako da su prostorije na katu zgrade izravno izložene utjecaju vanjskih atmosferilija.

Mišljenja sam da zgrada ( kuća ) ispunjava uvjete za uklanjanje – rušenje.

Dana 16.8.2021. godine, godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatom vlasniku zemljišta na k.č.br. 3831, k.o. Peščenica, u Zagrebu, Lonjička 1.

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku (Narodne novine 47/09), propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući se iz dopisa GRADSKOG UREDA ZA UPRAVLJANJE IMOVINOM GRADA nije mogao utvrditi vlasnik, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1. Odvjetnica Almasa Filipović, Zagreb, Vodnikova 19,

2. GRAD ZAGREB, Trg Stjepana Radića 1, Zagreb,

3. REPUBLIKA HRVATSKA, Ivana Dežmana 10, zagreb,

4. na oglasnu ploču,

5. u spis.